14.   בקשה דחופה להחלפת הרכב בית-הדין במעמד צד אחד
בבית-הדין הרבני האיזורי

ב_________                                                                                               תיק מס' __________
בעניין:

_____________ ת"ז _____________




על-ידי בא-כוחה עורך-דין _____________



מרח' ____________ עיר ___________



טל' ____________ פקס' ___________
("האישה"-"המבקשת")




נ ג ד




_______________ ת"ז ___________



על-ידי בא-כוחו עורך-דין _____________



מרח' ___________ עיר ___________



טל' ___________ פקס' ___________
("הבעל"-"המשיב")

בקשה דחופה להחלפת הרכב בית-דין

(במעמד צד אחד בלבד)

כב' בית-הדין הנכבד מתבקש בזאת לפסול עצמו מלדון בתובענות הקשורות למבקשת ולהעביר הדיון בענייניה לדיון בפני הרכב א' של בית-הדין.

נימוקי הבקשה:

1.
ביום ___________ התקיים דיון בפני כב' בית-הדין בהעדר הבעל ובא-כוחו. במועד זה היה על הבעל להשמיע ולהביא את ראיותיו לתביעתו לגירושין מאת המבקשת.

2.
מנסיבות השמורות עם הבעל ובא-כוחו לא הופיעו הם לדיון.

3.
בהעדר הופעה מטעם הבעל ובא-כוחו כאמור לעיל, עתרה המבקשת באמצעות בא-כוחו הח"מ, לכב' בית-הדין כי ידחה את תביעת הבעל לגירושין, מחד, וכי יפסוק לה מזונות, מאידך, בהתאם לתביעתה המונחת בפני כב' בית-הדין, וזאת בנוסף להוצאות משפט בהעדר הופעה מטעמם.

4.
בעקבות בקשת האישה ובא-כוחה הח"מ, נעתר בית-הדין, באופן חלקי לבקשותיה, ונתן את פסק-דינו האמור ואשר עותק ממנו מצ"ב כנספח "א" לבקשה זו וכחלק בלתי-נפרד ממנה.

נספח "א"

5.
מיד עם מתן פסק-הדין נספח "א" לבקשה זו ובטרם זה הגיע לידי בא-כוח האישה, בדרך לא דרך, הודיע והגיש הבעל עוד באותו היום לבית-הדין, באמצעות בא-כוחו עורך-דין __________, הודעה לבית-הדין לפיה כי לאור מחדל לכאורה של מזכירתו, לא נרשמה הופעה מטעמו ומטעם מרשו לדיון זה. לאור הודעת הבעל כאמור, הוציא בית-הדין הודעת עיכוב של פסק-הדין. מצ"ב הודעת עיכוב הביצוע כחלק בלתי-נפרד מבקשה זו ומסומנת "ב".

נספח "ב"

6.
בעקבות המצב האבסורדי שנוצר ובו היה קיים פסק-דין מעוכב, הגיש הח"מ בשם מרשתו, "בקשה דחופה להבהרה" ובה נתבקש כב' בית-הדין להבהיר את מעמדו של פסק-הדין ועל המשך ההליכים בתיק זה. מצ"ב עותק מבקשת ההבהרה הנ"ל ומסומנת "ג" כחלק בלתי-נפרד מבקשה זו.

נספח "ג"

7.
בעקבות נספח "ג" הנ"ל הוציא, ביום __________, בית-הדין הנכבד החלטה כדלקמן: 


"הדברים ברורים, פסק-דין שניתן בהעדר, בוטל מיד באותו יום, לאחר קבלת תגובת בא-כוח האישה."


מצ"ב ההחלטה ומסומנת "ד" כחלק בלתי-נפרד מבקשה זו.

נספח "ד"

8.
ויודגש כי מעולם, לא הוציא בית-הדין החלטה לפיה פסק-הדין בטל או בוטל מיד באותו יום של הדיון ו/או בכלל. זאת ועוד, כל תגובה מטעם בא-כוח האישה - הוא החתום מטה, לא הועברה לכב' בית-הדין בעניין זה באותו יום. נראה כי נפלה שגגה על-ידי בית-הדין, וכי בכוונת בית-הדין היה לומר "תגובת בא-כוח הבעל".
9.
כאמור בית-הדין מעולם לא ביטל את פסק-דינו אלא לכל היותר עיכבו, כמשתמע מנספח "ב".
10.
החלטתו האחרונה של כב' בית-הדין במענה לבקשת ההברה אותה הגיש בא-כוח האישה, לפיה הדברים ברורים ופסק-הדין מיום _________ בטל הינה תמוהה ביותר. שכן הדברים בכלל לא ברורים. איך ניתן להסיק מהחלטה המדברת "על עיכוב" פסק-הדין לפיה פסק-הדין בטל, ועוד כי הדברים ברורים??? כלל וכלל אין כל בהירות בהחלטת בית-הדין לצערנו.

11.
החלטות בית-הדין מעוררות תהיות רבות ויש בהם משום הכרעת-הדין לחובת האישה עוד בטרם נתבררו הראיות בתיק זה, שכן בית-הדין הביע עמדתו בפסק-הדין מיום ________ באשר לטענת בעל כי חי עם האישה עת היתה נשואה כדלקמן: "על-פי החומר שכבר הוצג יש כבר רגליים לדבר ויותר מכך...". וזאת כאשר היה חובה על בית-הדין להתעלם מתביעת הבעל לגירושין ומראיותיו לאור העובדה כי בית-הדין מחק את התובענה, שכן במצב של מחיקת תובענה אין בפני כב' בית-הדין כל ראיה ו/או טענה של הבעל.


הדברים מבחינת האישה תמוהים עוד יותר, בכך שבדיון קודם שהתקיים ביום ________, קבע בית-הדין בעצמו, באשר לטענותיו אלה של הבעל כי: "עדיין אין לנו הוכחות" (בעמ' _______ לפרוטוקול מיום __________, מול שורה ________).

12.
בכל הכבוד וההערכה שיש לח"מ כלפי בית-הדין, לאישה חשש כבד ביותר כי דינה הוכרע ואין לה כל ביטחון יותר כי ניתן יהיה לשנות את עמדת בית-הדין בעניינה. שכן כבר בדיון הראשון נשאלה שאלה על-ידי כב' בית-הדין ומיוזמתו, "האם הצדדים חיו יחדיו בטרם נתגרשה האישה מבעלה הראשון" שאלה שלא ברור מאין צצה בהתחשב בעובדה כי מסוג זה לא נטענה כלל על-ידי הבעל בכתבי טענותיו. וזאת מהטעם הפשוט כי עניין זה לא היה ולא נברא. אולם, מכאן ואילך תפס הבעל "טרמפ" על אמירה זו וכל מאמציו היום הם ליצור ראיות לצורך הוכחת הטענה הנ"ל אשר אין בה ולא כלום מבחינת האישה, ואילו בית-הדין הנכבד הביע דעתו כאמור ופסק כי "...יש רגליים לדבר...".


זאת ועוד, בית-הדין מתעלם לחלוטין מטענות האישה וממצבה הכלכלי הקשה, אשר נוצר בעטיו של הבעל שגנב לאישה כספים רבים, סיבך אותה בחובות לא לה (כ____________ ש"ח) והלך לרעות בשדות זרים. ובית-הדין מנגד אף מתעקש שלא לפסוק לאישה את מזונותיה.


לא ייתכן שהבעל בקלות יתרה מבטל את הפסק, נותן הסבר שיש לחקור אותו אם אמת הוא אם לאו באשר לאי-הופעתו לדיון. זאת ועוד, מאוד תמוהה איך ידע הבעל להגיע לבית-הדין מיד לאחר קיום הדיון ולאחר שהאישה ובא-כוחה עזבו את בית-הדין? מדוע לא נתן בית-הדין החלטתו לאלתר? מי יידע את הבעל על מה שאירע בבית-הדין??? וכו'.

13.
לאישה תחושה כי גורל הדיון בתביעתה בפני כב' ההרכב הנכבד הוכרע וכי אין לה על מה להתאמץ ולהוכיח אחרת.

14.
בטחונה של האישה בבית-הדין לאור החלטותיו החד-צדדיות והתנהלות העניינים בפניו אינן מותירות כל ספק בעיניה כי מוטב לה להתדיין בפני הרכב אשר לא הביע דעתו החד-משמעית עליה, ובמיוחד כפי שהדברים נעשו בפני כב' בית-הדין הנכבד.

15.
בנסיבות אלה עותרת האישה כי עניינה ישמע בפני ההרכב האחר של בית-הדין ובכך להמעיט ואולי אף למנוע את עיוות-הדין, הסבל והבושה אשר נגרמו לה עד כה לדעתה.

16.
מן הדין ומן הצדק להיעתר לבקשה.






_________________




__________, עורך-דין






בא-כוח המבקשת

